ВИДОВЕ СТРИПЕНДИИ, КРИТЕРИИ И НЕОБХОДИМИ ДОКУМЕНТИ ЗА ОТПУСКАНЕТО ИМ ЗА ВТОРИ СРОК НА УЧЕБНАТА 2021/2022г. 

ВИДОВЕ СТИПЕНДИИ
А.  Месечни стипендии:
· За постигнати образователни резултати;
· За подпомагане достъпа до образование и предотвратяване на отпадането;
· За подпомагане на ученици с трайни увреждания;
· За ученици без родители;

Б.   Еднократни стипендии: 
· За преодоляване от ученика на еднократни социални обстоятелства, свързани с достъпа му до образование;
· За постигнати високи резултати от ученика в учебната, извънкласната или извънучилищната дейност.
· 
В.   Целеви стипендии:
· За покриване на конкретни разходи, свързани с обучението на учениците.
Конкретните условия и ред за предоставяне на всеки вид стипендия в гимназията са:
А.  Месечни стипендии 
· Стипендиите за постигнати образователни резултати, за подпомагане достъпа до образование и предотвратяване на отпадането и целевите стипендии за покриване на конкретни разходи, свързани с обучението на учениците се отпускат от началото на всеки учебен срок и се изплащат месечно за периода на учебните занятия. Тези стипендии се предоставят след класиране на учениците. За всеки вид стипендия се извършва отделно класиране от комисията.
· Стипендиите за подпомагане на ученици с трайни увреждания и ученици без родители, се отпускат от началото на месеца, следващ месеца през който е възникнало основанието за получаването им и се изплащат месечно и за периода на неучебните месеци. За тях не се извършва класиране.
· Ученикът може да кандидатства за повече от един вид месечна стипендия, но има право въз основа на писмено заявление да получава само една от стипендиите.
· Учениците с трайни увреждания и тези без родители, ако се класират и за стипендия за постигнати образователни резултати имат право да получават и 50% от определената стипендията за постигнати образователни резултати.

Б.   Еднократни стипендии 
· Еднократна стипендия за преодоляване от ученика на еднократни социални обстоятелства, свързани с достъпа му до образование и постигнати високи резултати от ученика в учебната, извънкласната или извънучилищната дейност може да бъде отпусната само веднъж в рамките на един учебен срок.
· Еднократна стипендия може да се отпусне и на ученик, който получава месечна стипендия. 

            

В.   Целеви стипендии
· Разходите, за целеви стипендии / карти за транспорт/ се доказват с разходооправдателни документи, удостоверяващи изразходването им по предназначение.

КРИТЕРИИ ЗА ОТПУСКАНЕ НА СТИПЕНДИЯ
А. За отпускане на месечни стипендии:
1. За постигнати образователни резултати - / отличен успех/
· Да нямат наложено наказание с решение на педагогическия съвет;
· Да нямат регистрирани противообществени прояви;
· Да имат общ успех от предходния учебен срок - отличен от 5.90 до 6.00
· [bookmark: _GoBack]Да имат общ успех от предходния учебен срок отличен от 5.50 до 5.89.
· Да нямат повече от едно неизвинено отсъствие, за което класният ръководител да представи мотивирано обяснение за отсъствието и броя на извинените отсъствия да не надвишава 70 / за един учебен срок/, с изключение на продължително отсъствие поради заболяване.

2. За подпомагане достъпа до образование и предотвратяване на отпадането:
· Да нямат наложено наказание с решение на педагогическия съвет;
· Да нямат регистрирани противообществени прояви;	
· Месечния доход на член от семейството да не е по - голям от 650.00 лв. на месец;
· Успех на ученика от предходния срок или учебна година да е над добър 4,49;
· Ученикът да няма повече от едно неизвинено отсъствие, за което класният ръководител да представи мотивирано обяснение за отсъствието, а броя на извинените отсъствия да не надвишава 70 /за един учебен срок/, с изключение на продължително отсъствие поради заболяване.

3. За подпомагане на ученици с трайни увреждания:
· Да нямат наложено наказание с решение на педагогическия съвет;
· Да нямат регистрирани противообществени прояви;
· Да отговарят на условието, определено от §1 т.2 от “Допълнителните разпоредби на Закона за интеграция на хората с увреждания“.

4.	За подпомагане на ученици без родители:
· Да нямат наложено наказание с решение на педагогическия съвет;
· Да нямат регистрирани противообществени прояви;
· Родителите на ученика да са починали, да са лишени от родителски права или поставени под пълно запрещение.

Б. За отпускане на еднократни стипендии:
1. Преодоляване от ученика на еднократни социални обстоятелства, свързани с достъпа му до образование:
· Починал родител по време на учебен срок;
· Заболяване и необходимост от лечение;
· Трудно социално положение на семейството.
2. Постигнати високи резултати от ученика в учебната, извънкласната или извънучилищната дейност:
· Участие в извънкласни форми - национални състезания и олимпиади.

В.	За отпускане на целеви стипендии за покриване на конкретни разходи:
· Да нямат наложено наказание с решение на педагогическия съвет;
· Да нямат регистрирани противообществени прояви;
· Месечния доход на член от семейството да не е по - голям от 650.00 лв. на месец;
· Успех на ученика от предходния срок или учебна година да е над добър 4.49;
· Ученикът да няма повече от едно неизвинено отсъствие, за което класният ръководител да представи мотивирано обяснение за отсъствието, а броя на извинените отсъствия да не надвишава 70 / за един учебен срок/, с изключение на продължително отсъствие поради заболяване.
Комисията класира учениците по отделните видове стипендии и ги обявява на видно място в училището. Предлага на Директора учениците, които имат право да получават стипендия, по видове стипендии, както и размера на средствата отпускани за месечни и еднократни стипендии.
Директорът на ПГТ „Проф. д-р Асен Златаров” издава Заповед за изплащане на месечните и еднократни стипендии, въз основа на класирането. Заповедта съдържа имената на ученика, вида и размера на стипендията и периода на изплащане.

НЕОБХОДИМИ ДОКУМЕНТИ ЗА КАНДИДАТСТВАНЕ
А. За месечните стипендии
1. За постигнати образователни резултати:
· Заявление - декларация от ученика подписано от класният ръководител за постигнатия общ успех и броя извинени и неизвинени отсъствия, както и обосновано обяснение за допуснатите неизвинени и извинени отсъствия над тези определени в критериите за отпускане на стипендии.
2. За подпомагане на достъпа до образование и предотвратяване на отпадането и за целевите стипендии за покриване на конкретни разходи, свързани с обучението на учениците:
· Заявление - декларация по образец, подписано от родител / настойник/;
· Служебни бележки за доходите на родителите за период от шест месеца през учебната 2021/2022 год. от м. септември 2021 год. до м. февруари 2022 год. включително. Тези срокове важат за всички служебни бележки. Доходите подлежат на проверка през информационната система на НАП;
· Служебна бележка за получените от семейството помощи за шестте месеца, предхождащи началото на срока;
· За безработни родителите - служебна бележка за получаваното обезщетение от бюрата по труда за шестте месеца, предхождащи началото на учебната година. Бюрата по труда са единствената институция в Р България удостоверяваща, че лицата са безработни;
· В случаите на повторен брак или фактическо съпружеско съжителство на майката или бащата с лице , което не е родител, за член на семейството се счита новият съпруг/съпруга или лицето с което съжителстват, както и непълнолетните му деца, ако живеят с тях. В тези случаи се изисква дохода на лицето, с което
майката или бащата съжителстват и служебни бележки на доведените и заварени
братя и сестри;
· Служебна бележка, че са ученици от средното учебно заведение, в което се обучават братя и сестри или деца на новия съпруг/съпруга или лицето, с което съжителства майката /бащата на ученика;
· Справка от класният ръководител за средния успех и допуснатите извинени
отсъствия, както и обосновано обяснение за допуснатите неизвинени и извинени
отсъствия над тези определени в критериите за отпускане на стипендии.

3. За подпомагане на ученици с трайни увреждания
· Заявление -декларация от ученика, на чието име е издадено експертното решение;
· Копие от експертно решение на ТЕЛК
4. Стипендии за ученици без родители:
· Заявление -декларация от ученика,
· Копие от смъртния акт на родителите или родителя, когато се кандидатства за първи път за този вид стипендия.

Б. За отпускане на еднократни стипендии:
· Мотивирано предложение от класният ръководител, в което да се обоснове необходимостта от отпускане на еднократна стипендия.
· При участие на ученика в национални състезания и олимпиади, класния ръководител да информира комисията за постигнатия успех на ученика и за получени награди.





